News Update: Alibaba เพิ่มวงเงินซื้อหุ้นคืนเป็น $25,000 ล้าน สร้างความหวังนักลงทุน แต่อาจสร้างแรงหนุนเพียงเล็กน้อยเท่านั้น - FINNOMENA
Alibaba เพิ่มวงเงินซื้อหุ้นคืนเป็น 25,000 ล้านดอลลาร์ ถือเป็นการซื้อหุ้นคืนครั้งใหญ่ในวงการเทคจีนนับตั้งแต่ราคาหุ้นดิ่งลงมา แต่ความเคลื่อนไหวดังกล่าวสร้างแรงหนุนแก่หุ้นได้เพียงเล็กน้อยเท่านั้น
23 มี.ค. 2565

Alibaba เพิ่มวงเงินซื้อหุ้นคืนเป็น 25,000 ล้านดอลลาร์ ถือเป็นการซื้อหุ้นคืนครั้งใหญ่ในวงการเทคจีนนับตั้งแต่ราคาหุ้นดิ่งลงมา แต่ความเคลื่อนไหวดังกล่าวสร้างแรงหนุนแก่หุ้นได้เพียงเล็กน้อยเท่านั้น
ข้อมูลของ Bloomberg ระบุว่า แม้ที่ผ่านมาบริษัทจะทำการซื้อคืน ADRs ที่จดทะเบียนในตลาดหุ้นสหรัฐฯไปกว่า 9 ล้านดอลลาร์ แต่ราคาหุ้นของ Alibaba บริษัทอีคอมเมิร์ซยักษ์ใหญ่ของจีนก็ร่วงลงมาประมาณ 60% จากจุดสูงสุดในปีที่แล้ว
เมื่อวานนี้ (22 มี.ค.) บริษัทเผยว่ามีแผนเพิ่มวงเงินซื้อหุ้นคืนในระยะเวลา 2 ปี จาก 15,000 ล้านดอลลาร์ เป็น 25,000 ล้านดอลลาร์ โดยนี่ถือเป็นการเพิ่มวงเงินครั้งที่ 3 นับตั้งแต่รัฐบาลจีนเริ่มคุมเข้มภาคเทคโนโลยีในปลายปี 2020
ผลการดำเนินงานที่ไม่สดใสของหุ้น Alibaba สะท้อนความกังวลด้านกฎระเบียบจากทางการจีน รวมถึงความอ่อนแอในวงกว้างของหุ้นจีน ในเวลาที่ความเชื่อมั่นของตลาดได้รับผลกระทบจากการระบาดครั้งใหม่และการชะลอตัวของเศรษฐกิจ
ข่าวดังกล่าวทำให้หุ้น Alibaba ในตลาดฮ่องกงพุ่งขึ้นมา 9.8% อยู่ที่ราคา 108.80 ดอลลาร์ฮ่องกง แต่นั่นยังห่างไกลจากจุดสูงสุดที่เคยทำไว้ในเดือน ก.พ. ปีที่แล้ว ที่ระดับ 267 ดอลลาร์ฮ่องกง
มูลค่าที่หายไปกว่า 450,000 ล้านดอลลาร์ ของ Alibaba ถือเป็นหนึ่งในการสูญเสียครั้งใหญ่ที่สุดในตลาดหุ้นโลกหลังการสูญเสียของ Tencent ก่อนหน้านี้
อ้างอิง: https://www.bloomberg.com/news/articles/2022-03-22/alibaba-s-9-billion-buyback-fails-to-revive-battered-shares?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
News Update
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA